اوکراینا پرزیدنتی ولودیمیر زلنسکی دونتسک ویلایتینده دؤیوشن اوکراینا‌لی عسگرلره باش چکدیگینی آچیقلاییب.
ولودیمیر زلنسکی تلگرام کانالیندا ائتدیگی پای‌لاشیمدا دونتسک ویلایتینده چاسیو یار، کراماتورسک، اسلاویانسک، دروژکیوکا، کوستانتینیوکا و باخموت ایستیقامت‌لرینده اوکراینا‌لی عسگرلرله گؤروشدوگونو قئید ائدیب.
اوکراینا خصوصی عملیات قوه‌لری‌نین یارانماسی‌نین ایلدؤنومونو موناسیبتیله عسگرلری تبریک ائتدیگینی و اونلارا موکافات‌لار تقدیم ائتدیگینی قئید ائدن زلنسکی دئییب:
"اوکراینا و اوکراینا خالقینا قارشی ترور آکت‌لارینا گؤره مسئولیت داشییان‌لار بیلمه‌لی‌دیرلر کی، اونلار ساغ‌دیرلارسا، عدالت همیشه غالیب گلیر. اوکراینا غالیب گله‌جک. بو غلبه‌نی یاخین‌لاش‌دیران هر کسه میننتدارام. عسگرلریمیز بوتون تورپاق‌لاریمیزین و خالقیمیزین قارشی ایشغالچی‌لاردان آزاد ائدیله‌جگینی گونو یاخینلاشدیریر".
ولودیمیر زلنسکی همچنین دونئتسک ویلایتینده بیر یاناجاق دولدورما منطقه‌سینده دایاندیغینی، قهوه ایچدیگینی و عسگرلرله صحبت ائتدیگینی ده پایلاشیب.
